ddrg/super_eurlex huggingface dataset:
1.Taustteave

9. juuli 2008. aasta määrust (EÜ) nr 762/2008 liikmesriikide vesiviljelust käsitleva statistika esitamise kohta muudeti Euroopa Parlamendi ja nõukogu 11. detsembri 2013. aasta määrusega (EL) nr 1350/2013, millega muudetakse teatavaid seadusandlikke akte põllumajandus- ja kalandusstatistika valdkonnas, et viia rakendamisvolitused vastavusse Euroopa Liidu toimimise lepinguga.

Määruse (EÜ) nr 762/2008 artikliga 9 on komisjonile antud õigus võtta vastu delegeeritud õigusakte. Seda õigust võib kasutada, et võtta arvesse majanduse ja tehnika arengut. Delegeeritud õigusaktidega võib muuta I lisa, et kohandada selles esitatud mõisteid vastavalt rahvusvaheliste mõistete muutumisele, ja II–VI lisa.

Artikli 9a lõike 2 kohaselt on delegeeritud õigusaktide vastuvõtmise õigus antud viieks aastaks alates 10. jaanuarist 2014. Kõnealust õigust pikendatakse automaatselt viieks aastaks, välja arvatud juhul, kui Euroopa Parlament või nõukogu on sellise pikendamise vastu.

Komisjon on kohustatud esitama aruande delegeeritud volituste kohta hiljemalt üheksa kuud enne viieaastase tähtaja möödumist. Kõnealune aruanne esitatakse selle kohustuse täitmiseks.

2.Delegeeritud volituste kasutamine komisjoni poolt määruse (EL) nr 762/2008 alusel

Komisjon ei ole veel kasutanud talle määrusega (EL) nr 762/2008 antud õigust võtta vastu delegeeritud õigusakte.

Määruse (EÜ) nr 762/2008 kohane andmete kogumine oli käesoleva aruande esitamise ajal stabiilne ning rahvusvahelised mõisted ei muutunud. Seetõttu ei pea komisjon delegeeritud volituste kasutamist veel vajalikuks.

3.Järeldused

Komisjon ei ole veel kasutanud talle määrusega (EL) nr 762/2008 antud õigust võtta vastu delegeeritud õigusakte.

Komisjon on seisukohal, et tal peaks see õigus säilima, kuna tulevikus võib osutuda vajalikuks võtta vastu delegeeritud õigusakte, et muuta eespool nimetatud õigusakti I–IV lisa vastamaks andmekasutajate vajadustele tulevase ühise kalanduspoliitika kontekstis või teha rahvusvaheliste mõistete muutumisest lähtuvalt kohandusi.
1.Taust

Euroopa Parlamendi ja nõukogu 18. juuni 2009. aasta määrust (EÜ) nr 543/2009 põllumajanduskultuuride statistika kohta, millega tunnistatakse kehtetuks nõukogu määrused (EMÜ) nr 837/90 ja (EMÜ) nr 959/93, muudeti 11. detsembri 2013. aasta määrusega (EL) nr 1350/2013, millega muudetakse teatavaid seadusandlikke akte põllumajandus- ja kalandusstatistika valdkonnas, et viia rakendamisvolitused vastavusse Euroopa Liidu toimimise lepinguga.

Määruse (EÜ) nr 543/2009 artikliga 8a on komisjonile antud õigus võtta vastu delegeeritud õigusakte. Määruse (EÜ) nr 543/2009 artikli 6 kohaselt on komisjonil õigus võtta vastu delegeeritud õigusakte, et muuta lisas esitatud andmeedastustabeleid.

Määruse artikli 8a lõike 2 kohaselt on delegeeritud õigusaktide vastuvõtmise õigus antud viieks aastaks alates 10. jaanuarist 2014. Kõnealust õigust pikendatakse automaatselt viieks aastaks, välja arvatud juhul, kui Euroopa Parlament või nõukogu esitab selle suhtes vastuväite.

Komisjon peab esitama aruande delegeeritud volituste kohta hiljemalt üheksa kuud enne viieaastase tähtaja möödumist. Käesolev aruanne esitatakse selle kohustuse täitmiseks.

2.Delegeeritud volituste kasutamine komisjoni poolt määruse (EL) nr 543/2009 alusel

Komisjon kasutas oma õigust võtta vastu delegeeritud õigusakte, et võtta vastu komisjoni 13. juuli 2015. aasta delegeeritud määrus (EL) 2015/1557, millega muudetakse Euroopa Parlamendi ja nõukogu määrust (EÜ) nr 543/2009 põllumajanduskultuuride statistika kohta.

Põllumajanduskultuuride statistika kogumise korrapärane läbivaatamine komisjoni poolt näitas, et määruse (EÜ) nr 543/2009 lisa on vaja ajakohastada, et selgitada mõisteid ja parandada andmete kvaliteeti ning vastata paremini kasutajate vajadustele, mis on pärast 2014. aasta ühise põllumajanduspoliitika reformi muutunud. Eurostat korraldas läbivaatamise tihedas koostöös põllumajanduse ja maaelu arengu peadirektoraadi ja liikmesriikidega.

Selle tulemusena võeti vastu komisjoni delegeeritud määrus (EL) 2015/1557, millega muudeti määrust (EÜ) nr 543/2009 põllumajanduskultuuride statistika kohta, ajakohastades määruse (EÜ) nr 543/2009 andmeedastustabeleid. Ajakohastamised puudutasid peamiselt muutujate ja koondnäitajate nimetuste selgitamist, mõned ülearused koondnäitajad jäeti andmeedastustabelitest välja.

Määruse (EÜ) nr 543/2009 lisa ajakohastamine puudutas ainult selle lisa vähemolulisi sätteid. Koondnäitajate väiksem arv ja selged klassinimetused, hierarhia ja koostis on parandanud andmekvaliteeti ja vähendanud definitsioonidega seotud vigade arvu. Andmed on paremini võrreldavad.

Mõju andmete kogumisele ja töötlemisele liikmesriikides (nii riiklike statistikaasutuste kui ka andmeesitajate tasandil) oli positiivne ja suhteliselt väike.

3.Järeldused
1.Taust

19. novembril 2008 võeti vastu Euroopa Parlamendi ja nõukogu määrus (EÜ) nr 1165/2008 elusloomade ja liha statistika kohta. Määrust muudeti Euroopa Parlamendi ja nõukogu 11. detsembri 2013. aasta määrusega (EL) nr 1350/2013, millega muudetakse teatavaid seadusandlikke akte põllumajandus- ja kalandusstatistika valdkonnas, et ühtlustada rakendamisvolitused Euroopa Liidu toimimise lepinguga.

Määruse (EÜ) nr 1165/2008 artikliga 19 on antud komisjonile õigus võtta vastu delegeeritud õigusakte. Määruse (EÜ) nr 1165/2008 artiklis 18 on sätestatud, et komisjonil on õigus võtta vastu delegeeritud õigusakte, et muuta I, II, IV ja V lisa. Nendes lisades on esitatud elusloomade ja tapastatistika ning lihatoodangu prognooside mõisted ja kategooriad.

Nimetatud määruse artikli 19 lõike 2 kohaselt antakse õigus võtta vastu delegeeritud õigusakte viieks aastaks alates 10. jaanuarist 2014. Volituste delegeerimist uuendatakse automaatselt viieks aastaks, välja arvatud juhul, kui Euroopa Parlament või nõukogu esitab selle suhtes vastuväite.

Komisjon esitab delegeeritud volituste kohta aruande hiljemalt üheksa kuud enne viieaastase tähtaja möödumist. Käesolev aruanne esitatakse selle kohustuse täitmiseks.

2.Määruse (EÜ) nr 1165/2008 alusel delegeeritud volituste kasutamine komisjoni poolt

Komisjon ei ole veel kasutanud talle määrusega (EÜ) nr 1165/2008 antud õigust võtta vastu delegeeritud õigusakte.

Kõnealuse perioodi jooksul ei ole määruse (EÜ) nr 1165/2008 I, II, IV ja V lisas esitatud mõisteid muudetud. Muutused tehnilistes ja majanduslikes tingimustes olid nii väikesed, et kategooriate loetelu ega riiklikke ja Euroopa statistilisi protsesse ei olnud vaja muuta.

3.Järeldused

Komisjon ei ole veel kasutanud talle määrusega (EÜ) nr 1165/2008 antud õigust võtta vastu delegeeritud õigusakte.

Komisjon on seisukohal, et tal peaks ka edaspidi olema võimalus kasutada nimetatud volitusi, kuna tulevikus võib vajalikuks osutuda võtta vastu delegeeritud õigusakte, et muuta määruse artiklis 18 nimetatud punkte, rahuldamaks andmekasutajate vajadusi tulevase ühise põllumajanduspoliitika kontekstis.
1.Taust

Euroopa Parlamendi ja nõukogu 18. detsembri 2006. aasta määrust (EÜ) nr 1921/2006, mis käsitleb statistiliste andmete esitamist kalandustoodete lossimise kohta liikmesriikides, muudeti Euroopa Parlamendi ja nõukogu 11. detsembri 2013. aasta määrusega (EL) nr 1350/2013, millega muudetakse teatavaid seadusandlikke akte põllumajandus- ja kalandusstatistika valdkonnas, et viia rakendamisvolitused vastavusse Euroopa Liidu toimimise lepinguga.

Selle määruse artikli 9 kohaselt on komisjonil õigus võtta vastu delegeeritud õigusakte seoses I–IV lisa tehnilise muutmisega.

Komisjon peab tagama, et delegeeritud õigusaktidega ei panda liikmesriikidele ega andmeesitajatele märkimisväärset täiendavat halduskoormust.

Artikli 10a lõike 2 kohaselt on õigus võtta vastu delegeeritud õigusakte antud komisjonile viieks aastaks alates 10. jaanuarist 2014. Kõnealust õigust pikendatakse automaatselt viieks aastaks, välja arvatud juhul, kui Euroopa Parlament või nõukogu esitab selle suhtes vastuväite.

Komisjon peab esitama aruande delegeeritud volituste kohta hiljemalt üheksa kuud enne viieaastase tähtaja möödumist ehk enne 10. aprilli 2018.

Käesolev aruanne esitatakse selle kohustuse täitmiseks.

2.Delegeeritud volituste kasutamine komisjoni poolt määruse (EL) nr 1921/2006 alusel

Komisjon ei ole veel kasutanud talle määrusega (EL) nr 1921/2006 antud õigust võtta vastu delegeeritud õigusakte.

Määrus (EÜ) nr 1921/2006 hõlmab iga-aastast statistiliste andmete kogumist liikmesriigi territooriumil EÜ ja EFTA riikide kalalaevade lossitud kalandustoodete üldkoguse ja ühikuväärtuse kohta esitamisviiside ja kavandatud kasutuse kaupa. Esimesed andmed koguti 2007. aastal ning esitati komisjonile (Eurostat) 2008. aasta juuni lõpuks.

Määruse (EÜ) nr 1921/2006 kohane andmete kogumine oli käesoleva aruande esitamise ajal stabiilne ning rahvusvahelised määratlused ei muutunud. Seetõttu ei pea komisjon delegeeritud volituste kasutamist veel vajalikuks.

3.Järeldused

Komisjon ei ole veel kasutanud talle määrusega (EL) nr 1921/2006 antud õigust võtta vastu delegeeritud õigusakte.

Komisjon on seisukohal, et tal peaks see õigus säilima ka edaspidi, kuna tulevikus võib osutuda vajalikuks võtta vastu delegeeritud õigusakte, et muuta eespool nimetatud määruse lisades sätestatud esitamisviiside ja kavandatud kasutuse koode, et vastata andmekasutajate vajadustele tulevase ühise kalanduspoliitika kontekstis.
1.Taustteave

Nõukogu direktiiv 96/16/EÜ piima ja piimatoodete statistiliste vaatluste kohta võeti vastu 19. märtsil 1996. Seda on muudetud Euroopa Parlamendi ja nõukogu 11. detsembri 2013. aasta määrusega (EL) nr 1350/2013, millega muudetakse teatavaid seadusandlikke akte põllumajandus- ja kalandusstatistika valdkonnas, et viia rakendamisvolitused vastavusse Euroopa Liigu toimimise lepinguga.

Direktiivi artikli 3 lõikega 2 antakse komisjonile volitused võtta vastu delegeeritud õigusakte. Kõnealune õigus antakse, „et muuta vaatlustega hõlmatud piimatoodete loetelu ning sätestada eri toodete kohta saadud tulemuste esitamisel kasutatavad ühtlustatud määratlused“. Delegeeritud õigusaktides sätestatud statistilised meetmed peavad olema nõuetekohaselt põhjendatud, kasutades asjakohaselt juhul ekspertide nõuandeid, mis põhinevad kulutasuvuse analüüsil. See peaks hõlmama teavet andmeesitajate koormuse ning statistika tegemise kulude kohta.

Piimatoodete loetelu ja nende ühtlustatud määratlused on esitatud komisjoni 18. detsembri 1996. aasta otsuse 97/80/EÜ (millega kehtestatakse nõukogu direktiivi 96/16/EÜ (piima ja piimatoodete statistiliste vaatluste kohta) rakendussätted) I lisas.

Direktiivi artikli 6a lõike 2 kohaselt antakse delegeeritud õigusaktide vastuvõtmise õigus viieks aastaks alates 10. jaanuarist 2014. Volituste delegeerimist uuendatakse automaatselt viieks aastaks, välja arvatud juhul, kui Euroopa Parlament või nõukogu esitab uuendamisele vastuväite.

Komisjon on kohustatud esitama aruande delegeeritud volituste kohta hiljemalt üheksa kuud enne viieaastase tähtaja möödumist. Kõnealune aruanne esitatakse selle kohustuse täitmiseks.

2.Nõukogu direktiivi 96/16/EÜ alusel delegeeritud volituste kasutamine komisjoni poolt

Komisjon ei ole veel kasutanud talle direktiiviga 96/16/EÜ antud volitusi võtta vastu delegeeritud õigusakte.

Enamikku piimatooteid muudatused kõnealuse ajavahemiku jooksul ei puudutanud. Muudatusi tehti vaid mõne toote puhul, kuid need olid nii väiksed, et Euroopa ja riiklike statistikasüsteemide kohandamist ei olnud võimalik põhjendada.



3.Järeldused

Komisjon ei ole veel kasutanud talle nõukogu direktiiviga 96/16/EÜ antud volitusi võtta vastu delegeeritud õigusakte.

Komisjon leiab, et talle peaks see õigus alles jääma, sest tulevikus võib tal olla tarvis võtta direktiivi artikli 3 lõikes 2 nimetatud punktide muutmiseks vastu delegeeritud õigusakt, et täita andmekasutajate vajadusi tulevase ühise põllumajanduspoliitika raames.
1.Taust

Euroopa Parlamendi ja nõukogu määrus (EÜ) nr 138/2004 põllumajanduse arvepidamise kohta võeti vastu detsembris 2003. Seda muudeti Euroopa Parlamendi ja nõukogu 11. detsembri 2013. aasta määrusega (EL) nr 1350/2013, millega muudetakse teatavaid seadusandlikke akte põllumajandus- ja kalandusstatistika valdkonnas, et viia rakendamisvolitused vastavusse Euroopa Liidu toimimise lepinguga.

Määruse (EÜ) nr 138/2004 artikli 4 lõikega 2 on komisjonile antud õigus võtta vastu delegeeritud õigusakte. Artikli 2 lõike 2 kohaselt on komisjonil õigus võtta vastu delegeeritud õigusakte, et muuta I lisas esitatud põllumajanduse arvepidamise metoodikat, ning artikli 3 lõike 3 kohaselt võib seda õigust kasutada selleks, et muuta II lisas sätestatud andmete esitamiseks vajalike muutujate loendit.

Artikli 4 lõike 2 kohaselt on delegeeritud õigusaktide vastuvõtmise õigus antud viieks aastaks alates 10. jaanuarist 2014. Kõnealust õigust pikendatakse automaatselt viieks aastaks, välja arvatud juhul, kui Euroopa Parlament või nõukogu esitab selle suhtes vastuväite.

Komisjon peab esitama aruande delegeeritud volituste kohta hiljemalt üheksa kuud enne viieaastase tähtaja möödumist. Käesolev aruanne esitatakse selle kohustuse täitmiseks.

2.Delegeeritud volituste kasutamine komisjoni poolt määruse (EÜ) nr 138/04 alusel

Komisjon ei ole veel kasutanud talle määrusega (EÜ) nr 138/2004 antud õigust võtta vastu delegeeritud õigusakte.

Komisjon ei ole alates delegeeritud volituste jõustumisest aastal 2014 näinud otsest vajadust I või II lisa ajakohastamiseks. Ta on siiski alustanud sisearutelu metodoloogia ja katvuse küsimuses, millel võib olla mõju tulevikus.

3.Järeldused

Komisjon ei ole veel kasutanud talle määrusega (EÜ) nr 138/2004 antud õigust võtta vastu delegeeritud õigusakte.

Komisjon on seisukohal, et tal peaks see õigus säilima ka edaspidi, kuna tulevikus võib osutuda vajalikuks võtta vastu delegeeritud õigusakte, et muuta määruse I ja II lisa seoses tulevaste muudatustega põllumajanduse arvepidamises ning et vastata andmekasutajate vajadustele tulevase ühise põllumajanduspoliitika kontekstis.
SISUKORD

1.Sissejuhatus

2.EAGFi sihtotstarbeline tulu

3.Märkused EAGFi 2017. aasta eelarve esialgse täitmise kohta

4.EAGFist rahastatav põllumajanduskulude audit (+ 66,1 miljonit eurot)

5.EAGFi sihtotstarbeliste tulude rakendamine

6.Järeldused

1. lisa: EAGFi assigneeringute esialgne kasutamine kuni 31.12.2017

1.Sissejuhatus

Käesolevas aruandes on esitatud Euroopa Põllumajanduse Tagatisfondi (EAGF) 2017. aasta eelarve esialgne täitmine, mille üksikasjad on esitatud lisas. Kogukulude summa 44 318,0 miljonit eurot hõlmab peamiselt koostöös liikmesriikidega toimuva eelarve täitmise raames kantud EAGFi kulusid, mis liikmesriigid on deklareerinud ajavahemikul 16. oktoobrist 2016 kuni 15. oktoobrini 2017, ning summasid, mida on korrigeeritud asjaomase eelarveaasta igakuiste hüvitiste vähendamiste tulemusel. Samuti sisaldab see kuni 31. detsembrini 2017 tehtavaid hinnangulisi otsese eelarve täitmise kulusid, mis on ligikaudu 16,6 miljonit eurot.

Allpool esitatud lühikommentaarist teatavate eelarveartiklite kohta nähtub, et kõige suuremal määral erinevad tegelikult kantud kulud ja 2017. aasta eelarvesse lisatud vastavad assigneeringud.

2.EAGFi sihtotstarbeline tulu

2017. aastal käsitatakse vastavalt määruse (EL) nr 1306/2013 artikli 43 sätetele raamatupidamisarvestuse kontrollimise ja heakskiitmise ning vastavuskontrolli otsuste kohastest finantskorrigeerimistest ja eeskirjade eiramisest tulenevat tulu EAGFi kulude rahastamiseks määratud sihtotstarbelise tuluna.

Kõnealuste sätete kohaselt võib sihtotstarbelist tulu kasutada EAGFi mis tahes kulude rahastamiseks. Kui osa sellest tulust jääb ühel eelarveaastal kasutamata, kantakse see automaatselt üle järgmisse eelarveaastasse .
mis on lisatud ettepanekule võtta kasutusele Euroopa Liidu Solidaarsusfond toetuse maksmiseks Kreekale, Hispaaniale, Prantsusmaale ja Portugalile

Kooskõlas mitmeaastase finantsraamistiku määruse artikli 10 lõikega 1 oli ELSFi kasutada olnud kogusumma 2018. aasta alguses 421 142 057 eurot, mis koosnes 2018. aasta allesjäänud eraldisest 280 371 754 eurot (s.o 574 342 834 eurot miinus juba 2017. aastal kasutusele võetud 293 971 080 eurot ) ja 2017. aasta eraldise jäägist 140 770 303 eurot, mis jäi kasutamata ja kanti üle 2018. aastasse.

2018. aasta paranduseelarve projekt nr 1 on lisatud ettepanekule võtta kasutusele 104 166 951 euro ulatuses Euroopa Liidu Solidaarsusfondi (ELSF) vahendeid, et anda abi Kreekale seoses maavärinatega Lesbosel, Prantsusmaale seoses orkaanidega Saint-Martinil ja Guadeloupes ning Hispaaniale ja Portugalile seoses metsatulekahjudega Galicias ja Centros, mis kõik toimusid 2017. aasta jooksul.

Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil ( http://eur-lex.europa.eu/budget/www/index-et.htm ). Teadmiseks on lisatud nende muudatuste ingliskeelne versioon, mis moodustab eelarve lisa.

Summa, mille saab praeguse seisuga 2018. aastal kasutusele võtta, on 277 556 348 eurot. See saadi, lahutades 2018. aasta alguses kasutada olnud ELSFi vahenditest (421 142 057 eurot) allesjäänud summa 143 585 709 eurot, et täita mitmeaastase finantsraamistiku määruse artikli 10 lõike 1 kohane kohustus säilitada kuni 2018. aasta 1. oktoobrini 25 % aasta kogueraldistest.

3.2018. aasta eelarves taotletud assigneeringud

Võttes arvesse ELSFi kasutuselevõtmise juhtumite raames juba ettemaksena välja makstud 6 520 846 euro suurust summat, teeb komisjon ettepaneku muuta 2018. aasta eelarvet, suurendades eelarverea 13 06 01 (Liikmesriikide toetamine tõsise loodusõnnetuse korral, mis mõjutab oluliselt elutingimusi, looduskeskkonda või rahvamajandust) vahendeid 97 646 105 euro võrra nii kulukohustuste kui ka maksete assigneeringutena (vt järgnev tabel).

Summad on esitatud eurodes Eelarverida Nimetus Kulukohustuste assigneeringud (KA) Maksete assigneeringud (MA) 13 06 01 Liikmesriikide toetamine tõsise loodusõnnetuse korral, mis mõjutab oluliselt elutingimusi, looduskeskkonda või rahvamajandust 97 646 105 97 646 105 Kokku 97 646 105 97 646 105

4.Koondtabel mitmeaastase finantsraamistiku rubriikide kaupa
SISSEJUHATUS

Direktiiviga 2013/53/EL on kehtestatud nõuded väikelaevade ja jettide projekteerimise ja tootmise kohta ning eeskirjad nende vaba liikumise kohta liidus. Direktiivi artikliga 47 on komisjonile antud õigus võtta vastu delegeeritud õigusakte, et muuta:

-I lisa B osa punkte 2.3, 2.4 ja 2.5 ja 3. jagu ning C osa 3. jagu, milles käsitletakse vastavalt veesõidukite mootorite katsetsükleid, katsekütuseid, mootoritüüpkonna kasutamist, algmootori valikut ja kestvust (artikli 47 punkti a alapunkt i), et võtta arvesse uusi tehnilisi teadmisi ja uusi teaduslikke tõendeid;

-VII ja IX lisa, milles käsitletakse vastavalt toodete vastavushindamisi seosest heitgaaside ja müraga ning tehnilist dokumentatsiooni (artikli 47 punkti a alapunkt ii), et võtta arvesse uusi tehnilisi teadmisi ja uusi teaduslikke tõendeid;

-V lisa, milles sätestatakse ehitusjärgsel hindamisel põhinev võrdväärne vastavus (artikli 47 punkt b), et võtta arvesse uusi tehnilisi teadmisi, võrdväärse vastavuse tagamise piisavust ja uusi teaduslikke tõendeid;

ÕIGUSLIK ALUS

Käesoleva aruande esitamise kohustus on ette nähtud direktiivi 2013/53/EL artikli 48 lõikega 2. Komisjon võib selle sätte kohaselt alates 17. jaanuarist 2014 viie aasta jooksul võtta vastu delegeeritud õigusakte ja peab esitama delegeeritud volituste kohta aruande hiljemalt üheksa kuud enne viieaastase ajavahemiku lõppu.

DELEGEERITUD VOLITUSTE RAKENDAMINE

Komisjon ei ole pärast direktiivi 2013/53/EL jõustumist seda volitust veel kasutanud. Ühtki delegeeritud õigusakti ei ole veel vastu võetud.

Siiski on põhjused, mille tõttu kaasseadusandjad otsustasid delegeerida komisjonile õiguse võtta vastu delegeeritud õigusakte, endiselt kehtivad, ja komisjonil võib tulevikus vaja olla seda volitust kasutada. Näiteks on direktiivis sätestatud katsetsüklid nii bensiinil kui ka diislikütusel töötavate veesõidukite mootorite kohta, kuid mitte hübriidtehnoloogial töötavate veesõidukite mootorite kohta. See on laevanduses kasutatav uus tehnoloogia, milles ühendatakse sisepõlemismootorid elektrilise jõuseadmega. Komisjon võib seega kasutada volitust ja kehtestada katsetsüklid veesõidukite hübriidmootorite kohta.

JÄRELDUS

Komisjon on seisukohal, et hoolimata sellest, et komisjon ei ole siiani ühtki delegeeritud õigusakti vastu võtnud, tuleks direktiivi 2013/53/EL artiklis 47 sätestatud volituste delegeerimist pikendada Vastavalt direktiivi artiklile 48 pikendatakse volituste delegeerimist automaatselt samaks ajavahemikuks, välja arvatud juhul, kui Euroopa Parlament või nõukogu esitab selle suhtes vastuväite hiljemalt kolm kuud enne iga ajavahemiku lõppemist.
KOMISJONI ARUANNE

NÕUKOGULE JA EUROOPA PARLAMENDILE

komisjonile määrusega (EL) nr 1257/2013 (laevade ringlussevõtu kohta) antud delegeeritud õigusaktide vastuvõtmise õiguse kasutamise kohta

1. SISSEJUHATUS

Euroopa Parlamendi ja nõukogu 20. novembri 2013. aasta määruses (EL) nr 1257/2013 (laevade ringlussevõtu kohta) () (laevade ringlussevõtu määrus) on sätestatud eeskirjad laevade ringlussevõtust põhjustatud õnnetuste, vigastuste ning inimeste tervisele ja keskkonnale avaldatava muu kahjuliku toime ära hoidmiseks, vähendamiseks, minimeerimiseks ja nii palju kui võimalik kõrvaldamiseks. Täpsemalt on selleks laevade ringlussevõtu määruses nõutud, et laevad hoiaksid alates määruse artiklis 32 sätestatud erinevatest kuupäevadest ja sõltuvalt laeva staatusest pardal ohtlike materjalide loendit.

Laevade ringlussevõtu määruse artikli 5 lõikega 8 on antud komisjonile õigus võtta vastu delegeeritud akte seoses „I ja II lisas toodud ohtlike materjalide loendisse kuuluvate materjalide nimekirja ajakohastamisega, tagamaks, et loendites on ära toodud vähemalt Hongkongi konventsiooni liidetes 1 ja 2 loetletud ained“. Artikli 5 lõikes 8 on ka sätestatud, et: „Komisjon võtab iga I ja II lisasse lisatava või nendest välja jäetava aine kohta vastu eraldi delegeeritud õigusakti.“

2. ÕIGUSLIK ALUS

Käesoleva aruande näol on tegu laevade ringlussevõtu määruse artikli 24 lõike 2 alusel nõutava aruandega. Kõnealuse artikli kohaselt on komisjonil õigus võtta vastu delegeeritud õigusakte viie aasta jooksul alates 30. detsembrist 2013. Lisaks on komisjon kohustatud koostama delegeeritud volituste kohta aruande hiljemalt üheksa kuud enne viieaastase tähtaja möödumist. Vastavalt artikli 24 lõikele 2 pikendatakse volituste delegeerimist automaatselt samaks ajavahemikuks, välja arvatud juhul, kui Euroopa Parlament või nõukogu esitab selle suhtes vastuväite hiljemalt kolm kuud enne iga ajavahemiku lõppemist.

3. DELEGEERITUD VOLITUSTE RAKENDAMINE

Käesoleva aruandega hõlmatud ajavahemikul ei kasutanud komisjon artikli 5 lõikes 8 osutatud delegeeritud volitust. Seda põhjusel, et juba vastuvõetud Hong Kongi konventsioon ei ole veel jõustunud. Selle sisu ei saa seetõttu veel läbi vaadata ega selle liidetesse lisada täiendavaid aineid. Kuna laevade ringlussevõtu määruse lisad sisaldavad praegu kõiki Hong Kong konventsiooni liidetes loetletud aineid, puudub vajadus delegeeritud õigusaktide järele.